**Zápisnica zo zasadnutia Obecného zastupiteľstva v Šalgočke,**

**ktoré sa uskutočnilo dňa 18.júna o 18.30 hod.**

**na Obecnom úrade v Šalgočke**

Prítomní :

Starostka obce - Helena Mesárošová

Poslanci Obecného zastupiteľstva v Šalgočke: podľa prezenčnej listiny

Kontrolórka obce Ing. Huterová

p.Klištincová ospravedlnená,

Zapisovateľka – Henrieta Korcová

**Bod č. 1 – Otvorenie zasadnutia**

Starostka obce Helena Mesárošová privítala prítomných, pričom za zapisovateľku určila Henrietu Korcovú,

za overovateľov zápisnice: p. Majkovú a p. Koboru,

za navrhovateľov uznesení: p. Matušniakovú a p. Kohýla

a následne dala hlasovať za predložený program zasadnutia:

**Program:**

1. Otvorenie

2. Kontrola uznesenia

3. Auditorská správa a Záverečný účet obce za rok 2011

4. Informácia o čerpaní rozpočtu za prvý ¼ rok 2012

5. Návrh VZN o dotáciách z rozpočtu obce

6. Návrh VZN o nakladaní s majetkom obce

7. Žiadosť o odpredaj obecného pozemku – Rojíček Peter

8. Rôzne – príprava V. družobného dňa

9. Diskusia

10. Návrh na uznesenie

11. Záver

Hlasovanie:

Prítomní 4

Za 4 (p.Kobora, p.Kohýl, p.Majková, p.Matušniaková)

Proti 0

Zdržal sa hlasovania 0

**Bod č. 2 – Kontrola uznesenia predchádzajúceho zasadnutia obecného zastupiteľstva**

Po prečítaní uznesenia zo zasadnutia obecného zastupiteľstva zo 14.03.2012 starostka Helena Mesárošová skonštatovala, že uložené úlohy boli splnené a dohliadanie dodržiavania VZN o verejných priestoroch sa priebežne plní.

**Bod č. 3 – Auditorská správa a Záverečný účet za rok 2011**

Starostka obce Helena Mesárošová oboznámila poslancov s Auditorskou správou Obce Šalgočka za rok 2011 vypracovanej auditorkou Ing. Jarmilou Juricovou. Na základe tejto skutočnosti kontrolórka obce Ing. Marta Huterová predniesla stanovisko k záverečnému účtu obce za rok 2011, na základe ktorého odporučila obecnému zastupiteľstvu tento schváliť bez výhrad.

Hlasovanie:

Prítomní 4

Za 4 (p.Kobora, p.Kohýl, p.Majková, p.Matušniaková)

Proti 0

Zdržal sa hlasovania 0

Následne Ing. Marta Huterová predniesla Správu o činnosti hlavného kontrolóra za rok 2011 a návrh plánu kontrolnej činnosti hlavnej kontrolórky Obce Šalgočka na rok 2012. Obecné zastupiteľstvo prednesenú správu vzalo na vedomie bez výhrad a návrh odhlasovalo nasledovne:

Hlasovanie:

Prítomní 4

Za 4 (p.Kobora, p.Kohýl, p.Majková, p.Matušniaková)

Proti 0

Zdržal sa hlasovania 0

**Bod č.4 – Informácia o čerpaní rozpočtu za prvý ¼ rok 2012**

Poslanci v časovom predstihu obdržali materiál o čerpaní rozpočtu za prvý štvrťrok 2012, ku ktorému neboli žiadne pripomienky. Na základe predbežnej ústnej požiadavky MŠ Zemianske Sady o poskytnutie dotácie vo výške cca 500,-- € na účely zakúpenia pracovných stolov pre deti bol prednesený návrh na úpravu rozpočtu s tým, že čiastka vyčlenená na potreby ZŠ sa presunie pre MŠ.

Hlasovanie:

Prítomní 4

Za 4 (p.Kobora, p.Kohýl, p.Majková, p.Matušniaková)

Proti 0

Zdržal sa hlasovania 0

**Bod č. 5 – Návrh VZN o dotáciách z rozpočtu obce**

Poslancom bol pred zasadnutím doručený návrh VZN o dotáciách z rozpočtu obce. K tomuto návrhu boli prednesené návrhy na úpravu v nasledovných bodoch:

§ 5 ods.a a § 5 ods.b - suma upravená na 200,-- €

§ 6 bod 8 – dátumy podania žiadostí sa určujú na 31.01., 30.04., 31.07. a 31.10. kalendárneho roka

§ 7 bod 1 písm.e – opravuje sa na „pre deti oboch dlhodobo nezamestnaných rodičov“

Za návrh VZN o dotáciách z rozpočtu obce aj s prednesených úpravami hlasovali poslanci nasledovne:

Hlasovanie:

Prítomní 4

Za 4 (p.Kobora, p.Kohýl, p.Majková, p.Matušniaková)

Proti 0

Zdržal sa hlasovania 0

**Bod č. 6 – Návrh VZN o nakladaní s majetkom obce**

V šiestom bode poslanci pristúpili k návrhu VZN o nakladaní s majetkom obce, ktorý im bol taktiež doručený včas k naštudovaniu. K tomuto VZN bol prednesený návrh na jeho úpravu v časti § 9 ods.1, podľa ktorého by rozhodovalo obecné zastupiteľstvo. Za návrh VZN o nakladaní s majetkom obce s prednesenou úpravou hlasovali poslanci takto:

Hlasovanie:

Prítomní 4

Za 4 (p.Kobora, p.Kohýl, p.Majková, p.Matušniaková)

Proti 0

Zdržal sa hlasovania 0

**Bod č.7 – Žiadosť o odpredaj obecného pozemku – Rojíček Peter**

Na obecný úrad bola doručená žiadosť p. Petra Rojíčka o odkúpenie obecného pozemku parc.č.93/7. Pozemok tvorí neoddeliteľnú súčasť rodinného domu. Využíva ho ako dvor, je pre obec nevyužiteľný, v zmysle VZN o nakladaní s majetkom obce spĺňa kritériá osobitného zreteľa a zámer na prevod tejto nehnuteľnosti bol zverejnený na úradnej tabuli obce. Na základe tejto skutočnosti bol prednesený návrh na schválenie odpredaja obecného pozemku parc.č.93/7 p. Petrovi Rojíčkovi a p. Petre Rojíčkovej v rovnakých podieloch v cene 1,-- € za 1 m2, s tým, že obecný úrad v lehote 2 mesiacov odo dňa vyvesenia uznesenia a VZNO o nakladaní s majetkom zabezpečí samotný prevod nehnuteľnosti.

Hlasovanie:

Prítomní 4

Za 4 (p.Kobora, p.Kohýl, p.Majková, p.Matušniaková)

Proti 0

Zdržal sa hlasovania 0

**Bod č.8,9 – Rôzne, Diskusia**

1. Informácia o uskutočnenom projekte ku Dňu Zeme – akcia Vyčistime si Slovensko. Obec sa registrovala na Ministerstve životného prostredia a bola vyžrebovaná medzi víťazmi, na základe čoho získala vstup do ľubovoľnej jaskyne na Slovensku pre 40 osôb. Účastníkmi boli osoby, ktoré sa zúčastnili čistenia lesíka. Konečný počet bol 44 osôb, 4 vstupenky sa zaplatili z obecného rozpočtu. Výlet sa uskutočnil dňa 9.6.2012, vybraná bola Demänovská ľadová jaskyňa, s tým, že cestou späť sa účastníci zastavili na Donovaloch v Rozprávkovej dedinke Habakuky. Autobus zabezpečila spoločnosť MTV Invest, s.r.o., ako poďakovanie za spoluprácu. Obecné zastupiteľstvo uvedenú informáciu vzalo na vedomie.

2. Na predchádzajúcom obecnom zasadnutí bol schválený návrh na nákup počítačového vybavenia kancelárií s tým, že obecný úrad zabezpečí cenové ponuky a uskutoční sa výberové konanie. Na základe oslovenia a požiadaviek obecného úradu svoje cenové ponuky predložili Bohuš Zdeno – Erbapc Sereď, BlueBird s.r.o. Trnava, Infoera s.r.o. Pata, Exprestech s.r.o. Vinohrady nad Váhom a NEW HESO-COM spol. s r.o. Trnava. Za účelom výberu najvhodnejších kritérií pre požiadavky obecného úradu a dodržania ustanovení zákona o verejnom obstarávaní bol k tomuto bodu prizvaný nezávislý odborník, Ing. Róbert Gála. Po prehodnotení všetkých ponúk, ich parametrov a cenových relácií bola vybraná cenová ponuka spoločnosti Infoera s.r.o. Pata v hodnote 1695,90 € s tým, že s dodávateľom sa ešte dohodne zníženie parametra RAM zo 6GB na 4GB a zálohovanie na externý HDD.

Hlasovanie:

Prítomní 4

Za 4 (p.Kobora, p.Kohýl, p.Majková, p.Matušniaková)

Proti 0

Zdržal sa hlasovania 0

3. Informácia o pripravovaných akciách: V. Družobný deň obcí Zemianske Sady, Šalgočka a Pusté Sady, ktorý sa uskutoční dňa 7.7.2012 a Futbalovom turnaji o pohár starostky obce, organizovanom 15.07.2012. Poslanci boli oboznámení so samotným priebehom akcií ako aj s pripravovanými sprievodnými akciami, čo vzali na vedomie.

3. Informácia o žiadosti Mgr. Miroslava Košťányho o umožnení krstu svojej knihy dňa 14.07.2012 o 14.00 h v priestoroch kultúrneho domu. Obecné zastupiteľstvo uvedenú akciu berie na vedomie a nemá voči nej žiadne námietky.

4. Informácia o snahe zorganizovať obecný zájazd autobusom do Benátok v termíne 6.9.-9.9.2012 v cene cca 140,-- € na osobu. Uvedenú informáciu vzali poslanci na vedomie.

5. Návrh na zorganizovanie stretnutia detí z Obce Šalgočka navštevujúcich 1.stupeň ZŠ a detí z Detského domova Sereď, pod vedením vychovávateľky Márie Cicákovej, ktoré by sa malo uskutočniť dňa 01.09. alebo 15.09.2012 po dohode so ZŠ. Poslanci stretnutie podporili.

6. Informácia o postupe vo veci výstavby nájomných bytov v Obci Šalgočka. Vlastník pozemkov, na ktorých by výstavba mala prebehnúť, SHR Jaroslav Majka, zaujal k veci stanovisko, na základe ktorého by celý pozemok previedol bezplatne na Obec Šalgočka s tým, že v rámci výstavby bytov by sa na pozemku elektrina zabudovala do zeme a do ulice by mali prístup iba obyvatelia bytov a ich príbuzní, ulica by sa z druhej strany uzavrela, z dôvodu, aby sa jeho ostatný majetok chránil a nestala sa tam prejazdná cesta cez jeho role. Poslanci s touto informáciou vyjadrili súhlas.

7.Informácia o potrebe výrubu topoľov v areáli ihriska TJ z dôvodu ich silného kvitnutia v priebehu mesiacov máj a jún. V týchto mesiacoch znemožňujú používanie samotného areálu spôsobovaním alergií svojimi kvetmi a znečistením trávnatej plochy bielym povlakom z topoľových kvetov. Z Obvodného úradu životného prostredia Galanta boli prizvaní odborníci dňa 01.06.2012 na prehliadku, ktorí skonštatovali, že výrub je opodstatnený, treba uskutočniť pasport 14 dotknutých stromov, a následnej zvážiť výsadbu nových nealergénnych stromov. Výrub je možné uskutočniť v období 09.2012-03.2013, pričom práce bude potrebné ohlásiť na obvodnom úrade životného prostredia. Uvedené informácie poslanci vzali na vedomie.

**Bod č.10 – Návrh na uznesenie**

V poslednom bode zasadnutia p. Gabriela Matušniaková predniesla návrh na uznesenie:

OZ berie na vedomie:

* Auditorskú správu za rok 2011
* Čerpanie rozpočtu za prvý štvrťrok 2012
* Informáciu o zabezpečení V. Družobného dňa Obcí Zemianske Sady, Šalgočka a Pusté Sady a Futbalovom turnaji o pohár Starostky obce, ako aj informácie o ostatných pripravovaných akciách

OZ schvaľuje:

* Záverečný účet Obce Šalgočka za rok 2011 bez výhrad
* úpravu rozpočtu: presun prostriedkov rozpočtovaných na ZŠ na MŠ
* VZN o dotáciách z rozpočtu obce s prednesenými úpravami
* VZN o nakladaní s majetkom obce s prednesenými úpravami
* odpredaj obecného pozemku – novovytvorenej parc.č.93/7, kat.územie Šalgočka, p.Petrovi Rojíčkovi a p.Petre Rojíčkovej, každému z nich v ½-ici, za sumu 1,00 €/1m2,
* nákup počítačov podľa uskutočneného výberového konania

OZ ukladá:

* obecnému úradu v zastúpení starostky obce zrealizovať proces predaja obecného pozemku p. Petrovi Rojíčkovi a p. Petre Rojíčkovej v lehote 2 mesiacov odo dňa vyvesenia uznesenia

Toto uznesenie bolo odsúhlasené nasledovne:

Hlasovanie:

Prítomní 4

Za 4 (p.Kobora, p.Kohýl, p.Majková, p.Matušniaková)

Proti 0

Zdržal sa hlasovania 0

Starostka poďakovala prítomným za účasť a zasadnutie ukončila.

Starostka obce: p. Helena Mesárošová .............................................

Overovatelia: p. Viera Majková ............................................

p. Peter Kobora .............................................

Zapisovateľka : Henrieta Korcová ..............................................

V Šalgočke 18.06.2012